Diari Oficial de la Generalitat Valenciana


Sumari del DOGV 9022, del 17-02-2021 (2021/1325)

RESOLUCIÓ de 5 de febrer de 2021, de la Presidència del Consorci Hospital General Universitari de València (CHGUV), per la qual es resol el procés d'avaluació de l'exercici de diverses places de direcció de caràcter assistencial del CHGUV, corresponents a les convocatòries CM/01/2007 i CM/01/2009.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9022

Data del DOGV
:   17-02-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/1325


Data del document
:   05-02-2021

Organisme emissor
:   Consorci Hospital General Universitari de València

Tipus de document
:   Resolució

Correcció d'errades

RESOLUCIÓ de 5 de febrer de 2021, de la Presidència del Consorci Hospital General Universitari de València (CHGUV), per la qual es resol el procés d'avaluació de l'exercici de diverses places de direcció de caràcter assistencial del CHGUV, corresponents a les convocatòries CM/01/2007 i CM/01/2009. [2021/1325]  
Les bases generals dels processos de provisió de places que comporten direcció, aprovades per Resolució de la Presidència del CHGUV, de data 15 de gener de 2018 (DOGV 8245, 01.03.2018), regulen en la base 18 i en la disposició transitòria el procés d'avaluació, a l'efecte de continuïtat en l'exercici de les places de direcció en l'àmbit del CHGUV.  
  
Per Resolució de la Presidència del Consorci HGUV, de data 26 de gener de 2017 (DOGV 7978, 13.02.2017), es resolen els processos d'avaluació de l'exercici de diverses places de direcció de caràcter assistencial d'aquest, en la qual s'estableixen els efectes economicoadministratius dels corresponents nomenaments, el caràcter temporal d'aquests i el sotmetiment a avaluació del seu exercici pel període que en cada cas s'indica.  
A aquest efecte, s'ha portat a terme el procés d'avaluació esmentat en els termes establits en aquestes bases generals, de la direcció del Servei de Cirurgia Toràcica i la direcció de la Secció d'Anestesiologia, Reanimació i Terapèutica del Dolor (perfil: terapèutica del dolor), respecte del període que en cada cas correspon.  
Les comissions d'avaluació de les esmentades direccions de servei i secció, nomenades a aquest efecte per resolucions de la Presidència del CHGUV de 4 de desembre de 2020 (DOGV 8981, 22.12.2020) i 11 de gener de 2021 (DOGV 9000, 19.01.2021) respectivament, han emés informe favorable a les persones candidates i n'han proposat la continuïtat.  
En conseqüència, d'acord amb la proposta de la comissió d'avaluació esmentada, i amb les atribucions de l'apartat primer de l'Acord de 12 de desembre de 2003, del Consell de Govern, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci Hospital General Universitari de València, la Presidència del CHGUV resol:  
  
Confirmar les persones que figuren en l'annex d'aquesta resolució, en l'exercici de les places que s'especifiquen en cada cas.  
El nomenament té caràcter temporal i està sotmés a avaluació quadriennal de l'exercici, a l'efecte de la seua continuïtat, en els termes previstos en les esmentades bases generals.  
A aquest efecte, les persones interessades hauran de presentar en la data que s'indica en aquest annex, i referida al període que en aquest s'assenyala, la documentació i el projecte memòria establits en la base 18a de les esmentades bases generals. Si no es fa així, es considerarà que renuncien a participar en el procés d'avaluació i, per tant, a la seua continuïtat en la plaça.  
La Direcció de Recursos Humans realitzarà els actes administratius oportuns per a l'eficàcia d'aquesta resolució.  
  
Contra aquest acte, que esgota la via administrativa, es pot interposar potestativament recurs de reposició davant d'aquest mateix òrgan, en el termini d'un mes comptador des de l'endemà de la seua publicació o, directament, recurs contenciós administratiu en el termini de dos mesos comptadors de la mateixa manera, davant del jutjat contenciós administratiu competent, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú; així com els articles 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 5 de febrer de 2021.- La presidenta del CHGUV i consellera de Sanitat Universal i Salut Pública: Ana M. Barceló Chico.